b"\n_START_ARTICLE_\nVirginia Verrill\n_START_SECTION_\nTidlig liv\n_START_PARAGRAPH_\nVerrill ble f\xc3\xb8dt i Santa Monica i California. Hennes mor, Aimee McLean Verrill, var aktiv innen vaudeville. Fem m\xc3\xa5neder gammel debuterte Verrill p\xc3\xa5 scenen i sin mors forestilling._NEWLINE_Verrills familie var venner med orkesterlederen Paul Whiteman, som lot Virginia synge med bandet hans da hun var 3 \xc3\xa5r gammel. Hun studerte ved John Marshall High School i Los Angeles, men skal ha blitt uteksaminert fra Hollywood High School.\n_START_SECTION_\nKarriere\n_START_PARAGRAPH_\nVerrill hadde sin radiodebut p\xc3\xa5 KMPC i 1932. Som 13-\xc3\xa5ring sang hun p\xc3\xa5 flere lokale radiostasjoner. Verrill vant ogs\xc3\xa5 en audition med 300 andre om \xc3\xa5 synge tittelsangen i den romantiske dramfilmen Ten Cents a Dance (1931), med Barbara Stanwyck i hovedrollen. I 1934 sang hun med David Brockman og KHJ-orkesteret i radioprogrammet California Melodies, som begynte p\xc3\xa5 KHJ og deretter ble flytter over p\xc3\xa5 CBS. Samme \xc3\xa5ret sang hun ogs\xc3\xa5 med Marvin George og hans Hermosa Hut Orchestra. Verrill opptr\xc3\xa5dte p\xc3\xa5 Colony Club og andre nattklubber i Hollywood. Hun sang ogs\xc3\xa5 p\xc3\xa5 radio sammen med Orville Knapps orkester._NEWLINE_I begynnelsen av 1935 skrev spaltisten Walter Winchell at Verrill hadde begynt \xc3\xa5 arbeide for CBS. I juni samme \xc3\xa5ret sang hun i radioprogrammet Socony Sketchbook, med Johnny Greens orkester. Verrill fikk sitt eget radioprogram 2. juli 1935, der Mark Warnow dirigerte orkesteret. Hun hadde et nytt program, Vocals by Verrill, i 1937. Verrill sang regelmessig p\xc3\xa5 variet\xc3\xa9programmene College Humor Program, Uncle Walter's Dog House, Home Town, Unincorporated, The Jack Haley Show, og Showboat. Verrill var med i filmer som Stikkbrev X 48 (1934) og Parade 1938. Da hun var 18 \xc3\xa5r gammel, hadde hun flere ganger dubbet sangstemmen til skuespillerinner i filmer. Blant disse er sangstemmen til Jean Harlow i det romantiske musikaldramaet Dagens skandale (1935).\n_START_SECTION_\nPrivatliv\n_START_PARAGRAPH_\nI 1942 pensjonerte Verrill seg som sangerinne for \xc3\xa5 fokusere p\xc3\xa5 familielivet. Hun d\xc3\xb8de 18. januar 1999, 82 \xc3\xa5r gammel, p\xc3\xa5 Mayview Nursing Home i Raleigh i Nord-Carolina. Verrill etterlot seg ektemannen dr. Louis Duddleston, en s\xc3\xb8nn, en datter og sju barnebarn."